*Հավելված 6*

*ՀՀ ֆինանսների նախարարի << 02 >> օգոստոսի 2013թ.*

 *թիվ 667-Ա հրամանի*

***ՀԱՅՏԱՐԱՐՈՒԹՅՈՒՆ***

***ՇՀԱՊՁԲ-15/15-5-2017-ՀՄ-ԵՊԲՀ ԸՆԹԱՑԱԿԱՐԳԻ ՀՐԱՎԵՐԻ ՊԱՐԶԱԲԱՆՄԱՆ ՄԱՍԻՆ***

### Հայտարարության սույն տեքստը հաստատված է գնահատող հանձնաժողովի

###  2017 թվականի ապրիլի 27-ի թիվ 1 որոշմամբ հրապարակվում է

### “Գնումների մասին” ՀՀ օրենքի 26-րդ հոդվածի համաձայն

### ՇՀ ԸՆԹԱՑԱԿԱՐԳԻ ԾԱԾԿԱԳԻՐԸ՝ *ՇՀԱՊՁԲ-15/15-5-2017-ՀՄ-ԵՊԲՀ*

Պատվիրատուն` «Երևանի Մխիթար Հերացու անվան պետակ բժշկական համալսարան» Հիմնադրամ, որը գտնվում է ք.Երևան, Կորյունի 2 հասցեում, ստորև ներկայացնում է ՇՀԱՊՁԲ-15/15-5-2017-ՀՄ-ԵՊԲՀ ծածկագրով հայտարարված ՇՀ ընթացակարգի հրավերի վերաբերյալ ստացված հարցադրումները և դրանց վերաբերյալ պարզաբանումները։

**Հարցադրում 1։** «Երևանի Մխիթար Հերացու անվան պետական բժշկական համալսարան» հիմնադրամը 2017թ. ապրիլի 21-ին հայտարարել է «ՇՀԱՊՁԲ-15/15-5-2017 (ԵՊԲՀ)» ծածկագրով մրցույթը՝ թվով և չափաբաժինների մասով, որոնք նույն ախտահանիչ միջոցներն են, ինչ-որ պահանջվել էր Պատվիրատուի 2017թ. մարտի 9-ի «ՇՀԱՊՁԲ-15/15-2-2017 (ԵՊԲՀ)» ծածկագրով մրցույթի թիվ 1-ից 7 չափաբաժիններում (տես՝ կից փաստաթուղթ թիվ 2, էջեր՝ 1-7):

Պատվիրատուն նոր հրավերում չի գրել միայն «Անիոս» ֆիրմայի տվյալ նյութերի բրենդային անվանումները, տեխնիկական բնութագրերում անփոփոխ թողնելով այդ բրենդային անվանումներն ունեցող ախտահանիչ միջոցների կոնկրետ թվային, տոկոսային, ծավալային մեծությունները, որոնք չեն հանդիպում այլ ֆիրմաների համարժեք միջոցների մոտ, խտրական պայմաններ են ստեղծում պարզաբանում ներկայացրած կազմակերպության համար, որը հանդիսանում է այլ ախտահանիչ նյութեր արտադորղ ընկերության պաշտոնական ներկայացուցիչը ՀՀ-ում և մրցույթներին առաջարկում է այլ ախտահանիչ նյութեր արտադորղ ընկերության կողմից արտադրված ախտահանիչ միջոցները:

Պարզաբանում ներկայացրած կազմակերպության Պատվիրատուի «ՇՀԱՊՁԲ-15/15-2-2017 (ԵՊԲՀ)» հրավերի վերաբերյալ 05.04.2017թ. բողոք էր ներկայացրել ՀՀ Գնումների Բողոքարկման Խորհրդին, որի քննարկման արդյունքում 2017թ. ապրիլի 21-ին կայացվել է ԳԲԽ-42/17 որոշումը, որով բավարարվել է Պարզաբանում ներկայացրած կազմակերպության բողոքը:

Տեղեկացնում ենք Ձեզ, որ «ՇՀԱՊՁԲ-15/15-5-2017 (ԵՊԲՀ)» ծածկագրով մրցույթի հրավերի նմանօրինակ ձևով կազմելն ու հրապարակելը հակասում է 21.04.2017թ. կայացված ԳԲԽ-42/17 իրավապարտադիր որոշման դրույթներին, չի համապատասխանում 25.04.2017թ. ուժի մեջ մտած ՀՕ-21-Ն՝ ՀՀ «Գնումների մասին» Օրենքի թիվ 13-րդ հոդվածի 2-րդ մասի թիվ 1 և 2 կետերի, ինչպես նաև թիվ 13-րդ հոդվածի 5-րդ մասի պահանջներին:

Խնդրում ենք Ձեզ՝ ղեկավարվելով ՀՀ «Գնումների մասին» Օրենքի թիվ 29-րդ հոդվածի պահանջներով, հրավերի թիվ 1-7 չափաբաժինների տեխնիկական բնութագրերում անհրաժեշտ փոփոխությունները կատարելու և այդ մասին սահմանված կարգով հայտարարություն հրապարակելու համար:

։

**Հարցադրման ստացման ամսաթիվ։ 26.04.2017թ.։**

**Պարզաբանում։** Սույն թվականի ապրիլի 21-ին հայտարարված ՇՀԱՊՁԲ-15/15-5-2017-ՀՄ-ԵՊԲՀ ծածկագրով գնման ընթացակարգի հրավերով պահանջվող ախտահանիչ նյութերի տեխնիկական բնութագրերը կազմված են Գնումների մասին ՀՀ օրենքի 12-րդ հդվածի 2-րդ կետի 3-րդ ենթակետի, նույն հոդվածի 3-րդ կետի և ՀՀ Կառավարության 2011թ. գնումների կազմակերպան 168-Ն որոշման 24-րդ կետի համաձայն:

**Գնումների մասին ՀՀ օրենքի 12-րդ հդվածի 2-րդ կետի 3-րդ ենթակետի համաձայն՝** Գնման առարկայի բնութագրերը պետք է լինեն օբյեկտիվորեն հիմնավորված և համարժեք լինեն այն կարիքին, որի բավարարման նպատակով կատարվում է տվյալ գնումը.

**Նույն հոդվածի 3-րդ կետի համաձայն՝** Ելնելով գնման առարկայի առանձնահատկությունից, դրանց հատկանիշները հնարավորինս ներառում են ձեռքբերվող ապրանքի, աշխատանքի կամ ծառայության որակին, ստանդարտին, անվտանգությանը, պայմանական նշաններին, տերմինաբանությանը, փաթեթավորմանը, բեռնաթափմանը, չափին, նախագծերին, ինչպես նաև գնման առարկայի այլ հատկանիշներին վերաբերող պայմանների հստակ նկարագրությունը:

**ՀՀ Կառավարության 2011թ. գնումների կազմակերպան 168-Ն որոշման 24-րդ կետի համաձայն՝** Բացառությամբ օրենքի 20-րդ հոդվածի 5-րդ մասի 1-ին, 3-րդ, 4-րդ, 5-րդ և 6-րդ կետերով նախատեսված ընթացակարգով գնում կատարելու դեպքերի՝ գնման առարկայի բնութագրերը և մասնակիցների որակավորման հատկանիշների գնահատմանը ներկայացվող չափանիշները սահմանելիս պետք է հաշվի առնել, որ դրանց պետք է բավարարեն մեկից ավելի հնարավոր մասնակիցներ:

ՀՀ Գնումների Բողոքարկման Խորհրդի կողմից կայացված ԳԲԽ-42/17 որոշման արդյունքում Պատվիրատուի կողմից 21.04.2017թ. ախտահանիչ նյութերի ձեռքբերման նպատակով հայտարարված գնման ընթացակարգի հրավերում կատարվել է տեխնիկական բնութագրերի փոփոխություն: Գնման առարկաների անվանումներում և տեխնիկական բնութագրերում առկա չեն ապրանքնատեսակների ֆիրմային անվանումներ, մոդելներ, ծագման երկիր կամ արտադրող: Գնման առարկայի բնութագրերը օբյեկտիվորեն հիմնավորված են և համարժեք են այն կարիքին, որի բավարարման նպատակով կատարվում է տվյալ գնումը: Գնման առարկան նկարագրող պարտադիր չափորոշիչների տիրությները (առավելագույն, առնվազն և այլն) հավասար պայմանններ են ստեղծում հնարավոր մասնակիցների համար:

Հայտնում ենք Ձեզ նաև, որ ՇՀԱՊՁԲ-15/15-5-2017-ՀՄ-ԵՊԲՀ ծածկագրով 21.04.2017թ. հայտարարված գնման ընթացակարգի համար կիրառվում են 21.04.2017թ. դրությամբ գործող Գնումների մասին ՀՀ օրենքը, Գնումների կազմակերպման մասին ՀՀ կառավարության 2011թ. թիվ 168-Ն որոշումը և այլ իրավական ակտեր, իսկ 25.04.2017թ. ուժի մեջ մտած Գնումների մասին օրենքը գործում է միայն 25.04.2017թ.-ից հյատարարված ընթացակարգերի համար, թեպետև մեր հրավերը բավարարում է նաև 25.04.2017թ. ուժի մեջ մտած «Գնումների մասին» օրենքի վերոհիշյալ կետերին:

։

Սույն հայտարարության հետ կապված լրացուցիչ տեղեկություններ ստանալու համար կարող եք դիմել գնումների համակարգող՝ Ռ.Եգանյանին։

Հեռախոս՝ 091741410։

Էլ. փոստ՝ procurement.ysmu@gmail.com։

Պատվիրատու` «Երևանի Մխիթար Հերացու անվան պետակ բժշկական համալսարան» Հիմնադրամ